**Farské oznamy**

**Dvadsiata štvrtá nedeľa rok A – (17. 9. 2023)**

|  |  |  |
| --- | --- | --- |
| Pondelok |  | 18.00 |
| Utorok | Sv. Januára, biskupa a mučeníka | 7.00 |
| Streda | Sv. Ondreja Kima Taegona, kňaza a Pavla Chosonga Hasangaa spoločníkov, mučeníkov | 17.30 |
| Štvrtok | Sv. Matúša, apoštola a evanjelistu, sviatok | 7.00 |
| Piatok | Sv. Emeráma, biskupa a mučeníka, kántrový deň | 17.00 |
| Sobota | Sv. Pia z Pietrelciny, kňaza | 18.00 Oblazov |
| Nedeľa | Dvadsiata piata nedeľa v období cez rok | 8.00 a 10.30 |

Chcem vás srdečne pozvať na **Farský deň,** chcel by byť takým poďakovaním vám a možnosťou stretnúť sa navzájom a byť spolu. Po sv. omši o 10.30 vás pozývam na farský dvor na guľáš, pivo, kofolu, deti na cukrovú vatu a skákaciu nafukovaciu loď, maľovanie na tvár a iné hry, všetko v réžii farského úradu, ako vďaka za vašu podporu. Budem rád, keď prijmete toto pozvanie. Ak gazdinky napiekli nejaké koláčiky, radi z nich pri káve okoštujeme ☺.

V piatok máme jesenný kántrový deň s úmyslom poďakovania za úrodu.

Boli ukončené reštaurátorské práce pod vedením Akad. sochára Dušana Hagaru. Môžete si pozrieť obnovený portál a kamenné tabule nad dverami a pravom boku kostola. Ďakujem za pomoc s lešením obecnému úradu a rodine Mravcovej.

Prišli podielové knihy zo Spolku sv. Vojtecha, môžete si ich vybrať v sakristii. Členské na rok 24 je 10eur.

Vzadu na stolíku si môžete zakúpiť nové kalendáre na rok 2024. Stolový stojí 3,60 a nástenný 2,40 eur.

Kto by mal záujem o pár vytlačených fotiek z Medžugoria, nech sa prihlási v sakristii.

Ďakujem obecnému úradu za obnovenie WC na cintoríne a chcem poprosiť, či by sme si ich neudržiavali službou, ktorá čistí kostol vždy v sobotu.

Vzadu v košíčku si môžete vybrať lístok s modlitbou a menom birmovanca za ktorého sa budete celý rok modliť a tak im pomáhať v príprave na sviatosť birmovania. Po sv. omši si birmovanci môžu zobrať nové kartičky. Stretnutie ružencového bratstva zatiaľ presunieme.

Po sv. omši je zbierka na kňazský seminár.

V našej spoločnosti sú rôzne nespravodlivosti, jedna však všetky ostatné prevyšuje, pretože sa týka veľmi zraniteľnej skupiny – nenarodených detí a ich matiek. Aj pre tento dôvod Vás pozývame na pochod Bratislava za život. Tešíme sa na Vás 24. septembra o 15:00 na Hlavnom námestí v Bratislave.

Ďakujem za vaše modlitby, kvetinovú výzdobu, upratovanie, polievanie kvietkov finančnú podporu i za každý druh pomoci a na budúci týždeň prosím o upratovanie skupinu č. 19. Želám vám peknú nedeľu.